شەفەق نیوز/ عەبدولڵا سەنگاوی جیگر وەڕێۆبەر تەندروسی سلێمانی،
ئمڕوو دووشەممە، دووپات کرد ک ئەوەسا سلێمانی بەرزەوبوین فرەیگ لە تووشهاتنەیل کۆڕۆنا
وەخوەی دوینێد.
سەنگاوی ئەرا ئاژانس شەفەق نیوز وت: تووشهاتنەیل ڤایڕۆس کۆڕۆنا
لە شار سلێمانی هانە زیایبوین و خەسەخانەیل دیرن پڕەو بوون، و بایەتە هاووڵاتییەیل
پابەند وە رینمایل تەندروسی بوون و نەچنە ناو قەرەباڵغی.
وتیش؛ وەرگردن واکسینەگە گرنگە تا تووش ڤایڕۆسەگە نان، وتیش؛
جەژنەگە نزیکە و بایەتە پابەندی وە رینمایل وەزارەت تەندروسی هەرێم کوردستان لە ڕووژەیل
جەژن بوود، وەتایبەت ک بڕەیل فرەیگ لە گەشتیارەیل وەرەو شارەگە روی کەن.
لەلای خوەییش سامان شێخ لەتیف وەڕێۆبەر راگەیانن تەندروسی
سلێمانی ئەرا ئاژانس شەفەق نیوز وت: تووشهاتنەیل ڤایڕۆس کۆڕۆنا لە شارەگە بەرزەو بوین،
ک خەسەخانەیلە لە ماوەی ٢٤ ساعەت گوزەیشتە ١٣١ تووشهاتگ وەرگردن، لەلیان ١٢١ کەس هانە
ژوور ئۆکسجین، و ٧ مردن تۆمار کریا.
لەتیف وتیش؛ تکا لە هاوڵاتییەیل و گەشتیارەیل کەم  ک وەرەو شارەگە تیەن پابەند بوون وە رینمایل تەندروسی
ئەرا مقەیەتیکردن خوەیان.
